দিয়েগো মারাদোনার ‘ঈশ্বরের হাত’ নিয়ে কম বিতর্ক হয়নি। লিও মেসি ও লুইস সুয়ারেজের এ হেন পোনাল্টি গোলকে হয়তো রাখা হবে মারাদোনার সেই গোলের পরেই। অভিনব পেনাল্টি গোলের তালিকায় ইতিমধ্যেই চলে গিয়েছে লা লিগার এই গোল।পেনাল্টি শট নিতে গিয়ে এমন ঘটনা ঘটাবেন লিওনেল মেসি, তা কেউই জানতেন না! 
রবিবার লা লিগায় বার্সার সঙ্গে খেলা ছিল সেল্টা ভিগোর। নির্ধারিত সময়ের তখন বাকি আর ২০ মিনিট। মেসি আরও একটি রেকর্ডের সামনে। পেনাল্টি থেকে গোলটি করতে পারলে লা লিগায় ৩০০ গোল হয়ে যাবে মেসির। আর্জেন্তাইন তারকা তা করলেন না।
পেনাল্টি শট নিতে গেলেন মেসি। গোল ছেড়ে বেরিয়ে পড়েন সেল্টা ভিগোর গোলরক্ষক। সঙ্গে সঙ্গে ডানদিকে ছোট্ট টোকা দেন মেসি। তিনি দৌড়তেই পিছন থেকে উঠে আসেন লুইস সুয়ারেজ। কেউ তাঁকে দেখেননি। খেয়াল করেননি। মেসির টোকায় বল পান সুয়ারেজ।গোলকিপার তখন গোল ছেড়ে বেরিয়ে এসেছেন। সুয়ারেজের সামনে ফাঁকা গোল। গোল করতে ভুল করলেন না উরুগুয়ান স্ট্রাইকার। 
মেসির এরকম পেনাল্টি দেখে তো অবাক সবাই। হতবাক গ্যালারিও। যদিও মেসিরা এমন ব্যাপার অনুশীলনে করেই থাকেন। যা খোলসা করেন নেমার। আর এই পরিকল্পনার কথা দলের অনেকেই জানতেন না। যদিও প্ল্যানে সুয়ারেজ নন, ছিলেন নেমার।
মেসির এই সেই বিতর্কিত পেনাল্টি।